વલ્લભભાઈ પટેલનો જન્‍મ ગુજરાતના ખેડા જિલ્લાના નડીયાદ મુકામે સને ૧૮૭૫ના ઓકટોબરની ૩૧ મી તારીખે થયો. એમના માતા પિતા લાડબાઈ અને ઝવેરભાઈ પટેલ ખેડૂત કુટુંબના હતા. પ્રાથમિક શિક્ષણ વતન કરમસદમાં લીધું. મેટ્રિક પરીક્ષા નડીયાદની માધ્‍યમિક શાળામાંથી પસાર કરી. વલ્લભભાઈએ ડિસ્‍ટ્રીકટ પ્‍લીડરની પરીક્ષા પાસ કરી ગોધરામાં વકીલાત શરૂ કરી, ૧૮ વર્ષની ઉંમરે એમના ઝવેરબાઈ સાથે લગ્ન થયા. લગ્નજીવન દરમ્‍યાન મળીબેન અને ડાયાભાઈ નામે બે સંતાનો થયા. બેરીસ્‍ટરીની છેલ્લી પરીક્ષા ઈંગ્‍લેન્‍ડમાં આપી ૫૦ પાઉન્‍ડનું રોકડ ઈનામ મેળવ્‍યું.